
Febris  intermittens  si  phaenomena  spectes,  reliquis  morbis  esi 
notior  si  constitutionem  et  causam,  omnium  ignotissimus. 

Conspectus  naturae  Febris  intermit¬ 
tentis  *). 


P athologi  jam  inde  ab  antiquitate  ad  nostra  usque 
tempora  definivere  Febrim  intermittentem  esse  eam, 
quae  alternis  vicibus  accedat  recedatque ,  nullo  sui 
relicto  ad  sensum  a  discessu  vestigio,  „Quipp eGalenus 
,, intermittentes ,  inquit ,  adpello ,  quaecunque  ad  sensi - 
„bilem  infebricitationem  perveniunt  .Haud  secus  Boerhaa- 
„ve  quae  {Febres) per  vices  impetum  remittunt,  ut  plena 
„apyrexia  inter  duos  quosque  paroxysmos  intercedat , 
, fvocantur  intermittentes ,u  Perinde  Oost,  Schacht 9  Gau • 
bius  ,  Sauvages  ,  Senae,  Fr.  Home ,  Coliny  ,  et  alii. 

Haec  a  typo  febris ,  desumta  definitio  est  et  an¬ 
gusta  et  lata.  Angusta  est  quia  non  omnes  febres  inter¬ 
mittentes  ?  typum  intermittentem  observant,  sed  po¬ 
tius  multae  earum  per  longius  tempus  continuae  sunt, 
et  nonnisi  in  decursu  ope  naturae  aut  artis  in  febres 
cum  liberis  intervallis,  traducuntur. 

Hinc  non  tamen  inficior,  huncce  febres  intermit¬ 
tentes  definiendi  modum  haud  eum  esse,  qui  e  severis 
Logices  legibus  profluxerit;  siquidem,  ut  ut  solis  con¬ 
veniat  intermittentibus,  ad  omnes  neutiquam  pertinet. 
Reperire  enim  est  febres,  quarum,  tametsi  ex  inter¬ 
vallis  accedant,  non  ante  tamen  accessio  finitur  una 
quam  altera  jam  successit.  Has  nihilominus,  quoniam 
natura  sua  a  prioribus  nuspiam  discrepant,  omnes, 
cum  veteres,  tum  posteriorum  aetatum  Medici  in  nu* 


*)  Wenze  slai  Truka  historia  febrium  intermittentium. 

merum  intermittentium  retulere:  cuusjmodi  sunt  sim¬ 
plices  vel  protractae  nimium,  vel  multum  anticipantes, 
atque  eae,  quas  reduplicatas  dicimus. 

Quare  etiam  van  Swieten  febrim  intermittentem  de* 
finit :  intermittentem  esse  febrim ,  quae  vel  ante  veram 
sui  solutionem  ad  plenariam  pervenit  apyrexiam ,  vel 
continua  quidem  videtur ,  sed  urinam  lateritiam  producit 
Omnes  praefatae  definitiones  sunt  etiam  latae,  nam 
intermittentes  etiam  absque  Febri  occurrunt  ,  hac  ra¬ 
tione  nomen  morbi  cum  ejus  charactere  contradictorie 
sibi  opposita  sunt,  quae  contradictio  partim  in  erronea 
antiquorum  morbi  denominatione,  partim  in  defectu 
nominis  convenientis  ,  a  recentioribus  nondum  substi¬ 
tuti,  omnes  similes  morbos  comprehendentis,  fundatur- 
Argumenta,  nequaquam  systema  vasorum,  sed  il¬ 
lud  nervorum  primarie  et  essentialiter  in  febribus  in¬ 
termittentibus  adfectum  esse,  sunt  sequentia. 

i.  Frequentissime  videmus  Febris  intermittentes  ab 
iis  causis  produci,  quae  immediate  et  praecipuae  in 
systema  gangliosum  agunt;  iis  temporibus  in  quibus 
maximae  mutationes  planetam  nostrum  feriunt,  tempore 
nempe  aequinoctii  vernalis  etautumnalis,  etiam  coenaes- 
thesis  nostrae  adparitiones  maxime  in  oculos  cadunt^et 
his  plane  temporibus  tam  facile  intermittentes  epide¬ 
micae  et  endemicae  fiunt;  miasmata,  capitales  inimici 
nostri  systematis  nervosi,  sunt  sic  dicendo  matres  fe¬ 
brium  intermittentium,  praeprimis  ea  regionum  palu¬ 
dosarum;  acrimonia  bilis,  status  pituitosus,  usus  te- 
nacium  et  eorruptorum  ciborum,  potus  gelidus,  stagna- 
tiones  in  systemate  venae  portarum  sunt,  quia  proxime 
inimice  in  plexum  coeliacum  agunt,  frequentes  causae, 
frequenter  occurrentium  intermittentium  abdominali¬ 
um.  Pariter  certis  sub  circumstantiis,  animi  pathemata 
quandoque  intermittentem  producunt,  sopitam  revo¬ 
cant  ,  profligant  ,  praesertim  quae  bilis  commotio- 

nem  causant  ,  ut  terror ,  ira  etc*  Swietenius  vidit 
sanissimam  virginem,  dum  glire  conspecto  terreba¬ 
tur,  illico  primum  paroxysmum  habuisse  quartanae, 
quae  dein  tota  hyeme  mansit ,  verno  tempore  soluta 
feliciter:  et  B .  Tralles  prandium  inquit,  ceperat  cum 
amicis  in  horto  sub  umbra  arboris,  frondes  longe  late* 
que  extendentis ,  femina,  sensibilioris  animi,  dum  que 
cultro  carnis  assae  frustulum  dividere  vult,  discindit* 
quae  foliis  ex  alto  forte  ceciderat ,  horridam  aspectu 
erucam.  Quamquam  vero  de  hoc  insperato  ferculo  nil 
degustasseU  tamen  adeo  terrore  et  aversatione  ejus  com¬ 
movebatur,  ut  altera  die  gravi  paroxysmo  febrili  cor¬ 
riperetur  ,  post  unam  calarem  redeunte.  Ita  etiam  a 
terrore  inopinato  conspecta  epileptica,  intermittentem 
febrim  cum  melancholia  in  virgine  sana  ortam  retulit 
Dari .  Griiger.  Ex  terrore  quatranam  in  femina,  in  alia 
tertianam  ex  ira  natam  narrat  Etmuller .  £  pudore, 
metui  iraequae  juncto,  in  puella  nubili  tertianam  vidit 
Rledlinus .  E  gaudio  juvenem  quempiam  tertiana  cor¬ 
reptum  fuisse,  binosque  ejus  paroxysmos  sustinuisse 
narrat  Madai.  Sola  narratione ,  qua  ratione  accessiones 
intermittentium  contingant,  attente  audita,  discipulus 
W.  B.  JSebelii  sibi  tertianam  accersivit;  quam  ipsam 
cum  alvi  fluxu  itidem  ex  imaginatione  tantum  ortam 
habet  Lotichius .  Actio  vero  animi  pathematum  prima 
praecipuaque,  est  in  nervos:  in  hisce  ergo  illa  muta¬ 
tionem  inducere  debent,  intermittenti  febri  concipien¬ 
dae  idoneam,  vel  eidem  profligandae. 

2.  Permulti  morbi,  qui  sub  nomine  febrium  inter¬ 
mittentium  larvatarum  intermittentibus  adnumerantur, 
et  nulla  febris  vestigia  manifestant ,  e  classe  febrium 
intermittentium  eliminari  deberent ,  quamvis  typus  pa* 
thognomonicus  cum  liberis  intervallis,  eorum  cum  ma¬ 
nifestis  febribus  intermittentibus  regnatio  uno  eodem- 
que  tempore ,  nec  non  iisdem  medicaminibus  eorum 


/ 


8 

sanatio  ,  stricto  sensu  characterem  ceteris  intermitten¬ 
tibus  aequalem,  probant.  Tales  sunt: 

a .  Febris  intermittens  lethargica,  Rayer  !) ,  Schon- 
metzler  2),  v.  Senae?)  9  Molitor  4),  Kldrich  5). 

b .  Febris  intermittens  epileptica,  Hoffmann  6) 
Scharschmidt  T)  p  Cruger  8J,  Delius  9). 

Febris  intermittens  tetanica,  Dodonsus  I0) 
Sachs  y)* 

d .  Febris  intermittens  neuropathica  Wedal  I2), 
Stoerk l3).  ' 

e.  Febris  intermittens  [cum  Chorea  Sti  viti  et  risu, 
yi  Febris  intermittens  cum  Moria,  rabie,  et  me¬ 
lancholia,  Ridlinus  '4) ,  Senae  l5),  Sumerie  l6),  Syden- 
ham  *7), 

Febris  intermittens  cum  deliquis  animi,  2oer- 

dens* 

h.  Febris  intermittens  nonnisi  cum  calore  Molitor. 

i.  Febris  intermittens  cum  sudore,  Schuster . 

Febris  intermittens  cum  coecitate.  Molitor .  \ 

i j  Dsc.  3.  An*  3.  p*  2SS. 

2)  Commere.  Norimb,  174°*  P»  98. 

3)  De  febr.  record.  natura,  p.  97. 

4)  De  Hailer  dissert.  ad  morb.  hist.  Tom.  5.  p.  267, 

5)  Observ*  med.  pract.  p,  4. 

6)  Operat,  med. 

7)  9JteD.  9tac^ric&ten.  2.  0.  98. 

8}  Dec.  3.  An,  2,  p.  3o8. 

9)  Nova  Acta.  N„  C.  Tom.  I.  p.  io3. 

10)  Observ.  exempl.  rara.  p.  8. 

11)  Nova  Acta  N,  C.  Tom.  I.  p.  389, 

12)  Dec  5.  ?.  Z.  Dec  ^atucfocfc^ec ,  2.  X& 

1 3)  Annus  med.  p.  78, 

14)  Observ,  med.  p,  18. 

15)  De  febr.  recond.  natura  p.  96, 
a6)  Reccuil  periodiquew 

1.7)  Opera  med,  Tom.  I. 

3.  Si  febrim  in  intermittente  regulari  contempla¬ 
mur,  illico  diversitas  ejus,  ab  aliis  in  systemata  va-i 
sorum  radicatis  febribus,  in  conspectum  venit,  per  se¬ 
quentes  circumstantias : 

a.  Jam  prima  ingruentis  paroxysmi  phaenomena 
docent,  aliquid  in  systemata  nervoso  mutatum  esse.  Mo¬ 
bilissimis  in  genere  nervosis  infantibus  convulsiones 
toties  adsunt;  et  vidit  Sivietenius  ingenii  acumen 
auctum  in  singulis  paroxysmis  febris  intermittentis :  Jos . 
Lanzoni  meminit  mercatoris  Ferrariensis ,  intermittente 
erratica  laborantis  cujus  in  accesione  qualibet  auditu 
privabatur;  eundemque  decedente  febri  rursum  recu¬ 
perabat.  Ita  Timaeus  etiam  in  qualibet  simili  tertianae 
accessione  amaurosin  ingruere  vidit. 

Larvatae  febres  non  paucae  in  unica  saepe  syste¬ 
matis  nervosi  laesione  (e.  c  paralysi,  epilepsia  etc.) 
consistunt  vel  hanc  sibi  haud  raro  adjunctam  habent 
intermittentes  manifestae. 

Nimis  intensus ,  plexui  solari  e  regione  'obtinens 
algor,  consuetim  in  nulla  febri  diutius  durat  quam  in 
intermittente,  imo  saepe  ad  frigus  marmoreum  usque 
evehitur;  et  sua, intensitate mortenf  adfert;  quam  emi¬ 
nens  symptoma  functionis  nervorum! 

In  nonnullis  casibus,  paroxysmus  vix  horam  ex¬ 
plet;  quantum  jam  discrimen  si  tempus  durationis 
ejus,  etiamsi  nonnisi  cum  ephemera  comparemus? 

Paroxysmi  alternant  cum  plena  apyrexia \  cui  fe¬ 
brium  immediate  in  systemate  vasorum  radicatarum, 
hoc  symptoma  competit?  nam  prout  morbis  systema¬ 
tis  vasorum  continuitas  symptomatum’’propria  est,  sic 
-eminent  illi  systematis  nervosi  praecipue  autem  syste- 
imatis  gangliosi,  intervallis  et  defectu  omnium  sympto* 
«natum,  statis  temporibus. 

In  febri  intermittente  porro,  aequalis  et  tam  insignis 
inisus  irritamentum  morbosum  eliminandi,  praesens  non 

observatur,  qui  in  febribus  continuis  obtinet,  in  quibus 
dies  praesagientes  et  critici  tam  frequenter  in  oculos  ea* 
dunt,  et  inter  exacerbationes  tantus  obtinet  nexus ,  ut  ad 
certum  nonnisi  gradum  evehantur,  crises  producant, 
et  sic  omnis  ad  judicationem  febris  symbolam  conferat. 

Absunt  itaque,  ni  tales  complicationes  provocent, 
manifestae  crises ;  nam  etiamsi  vari  Swieten  sedimen¬ 
tum  lateritium  urinae,  symptoma  nunquam  absens 
praedicavit,  tamen  multi  eidem  contradicunt;  quod 
nec  Sjrdenham  ,  primus  fere  hujus  urinae  censor,  neo 
ullus  alius  post  illum  asseruit.  Unum  id  clarissimi  qui¬ 
que  viri  affirmarunt,  urinam  lateritiam,  siquidem  ad¬ 
sit,  signum  esse  nunquam  fallens  febris  intermitten¬ 
tis  gravioris;  non  vero,  ubi  non  adest,  inde  inter- 
*  mittentem  gravem  abesse  perinde.  Sed  observatores 
consulendi  sunt.  Fr .  J,  Lautter  in  gravi  epidemia 
secunda,  a  se  observata,  nullam  urinam  lateritiam 
vidit;  licet  in  primae  epidemiae  gravioribus  paro¬ 
xysmis  eandem  deprehenderit.  Cht\  Web  er  memi¬ 
nit  apoplexiae  tertianae  gravissimae  cum  urina  cla¬ 
ra  copiosa,  quae  non  prius  in  lateritiam  mutata  est, 
quam  ubi  cortice  peruviano  aeger  jam  integra  : 
hebdomade  usus  a  febri  tam  periculosa  toto  eo  tem¬ 
pore  immunis  est  factus.  Eadem  vero  monuit  jam 
Huxham .  Quae  cum  ita  sint,  quid  vetat,  quin  nos  i 
quoque  ad  normam  Buchneri  argumentemur  in  huncce  j 
modum  :  omnis  intermittens  vel  mitior  est,  vel  gravior; 
neutro  vere  in  casu  lateritia  urina  ut  signum  patho, 
gnomonicum  statuenda  est,  cum  non  necessario  adsit.  : 
In  mitiore  enim  eam  plerumquedesiderari ,  ipse  Biich* 
nerus  dat:,  a  graviore  autem,  quin  gravissima 
etiam,  eandem  abesse  posse  e  Lautteri ,  Weberl  que 
experientia  conficitur. 

Sudor  deest  in  multis  paroxysmorum,  in  qui¬ 
bus  frigus  usque  ad  eorum  terminationum  duravit. 

Adhae  frigus,  calor  et  sudor  saepe  inordinate 
intrant,  non  semper  eodem  ordine  sese  excipientes; 
adminimum  omnibus  febri  terminata  succedentibus 
excretionibus,  praecipuum  symptoma,  morbum  scili¬ 
cet  sufferre,  deficit. 

Tandem  in  multis  intermittentibus  febris  evanescit, 
et  aperti ,  regulariter  reccurentes  nervosi  paroxysmi 
remanenti  in  aliis  nonnisi  praegressis  aliquot paroxys* 
mis  nervosis,  febris  associatur. 

Morbi  pessimi  systematis  nervosi,  ut  epilepsia, 
paralysis  etc. ,  a  superveniente  febri  intermittente  ple¬ 
rumque  radicitus  exstirpantur  et  vicissim  ,  ubi  hi  febri 
intermittenti  rebelli  superveniunt,  eam  fugant,  qua¬ 
lem,  casum  refert  Berchelmann  de  puella  sexenni,  * 
ab  intermittente  rebelli  per  supervenientem  violentum 
paroxysmum  epilepticum  liberata. 

Primum  variolarum  stadium  scenam  suam  in  syste¬ 
mate  nervoso  ordiri,  hodie  satis  convenit.  Dum  vero 
variolae  ingruunt,  si  prius  aeger  intermittente  detine¬ 
batur,  hanc  illae  non  raro  vel  omnino  fugant,  vel 

certo  illo  tempore  quo  miasma  variolosum  in  nervos 
agit,  sopiunt,  ita  ut  finitis  variolis  intermittens  postli¬ 
minio  redire  visa  sit. 

In  genere  autem  sunt  febres  in  systemate  vaso¬ 
rum  radicatae  acute  decurrentes,  aut  si  per  annos 
trahuntur  liecticae  aut  phtisicae,  et  febres,  quae  fere 
semper  morte  terminantur  e  contra  febris  in  intermit¬ 
tente  saepe  annos  aequat,  quin  organon  aliquod  aut 
vitam  substrueret,  aut  sanationem  impossibilem  red¬ 
deret. 

b.  Hysterica  passio  maximam  cum  intermittenti¬ 
bus  habet  analogiam ,  ambarum  enim  exacerbationes 
eodem  se  modo  habent,  ab  horripilatione  inchoant,  in 
calorem  transeunt,  sudoreque  finiuntur,  ct  per  singula 

haec  stadia  urinas  adeo  similes  videmus  ,  ut  ovo  ovum 
simile  magis  non  sit. 

c.  Remedia,  febrium  continuarum  indicationibus  vix 
unquam  respondentia,  victrices  sunt  frequentissimae 
intermittentium  ut:  Chinina,  Arsenicum  et  praeparata 
Martialia;  nec  demum  obliviscendum  Chininam  pro¬ 
prium  sensum  dolentem  et  adauctum  calorem  in  scro¬ 
biculo  cordis  excitare,  loco  in  quo  plexus  solaris  haeret* 

Evictum  itaque  est  sedem  primariam  febris  inter¬ 
mittentis  in  systemate  nervoso,  et  praecipue  in  gan- 
glioso  systemate  typo  admodum  addicto  esse* 

Si  igitur  contemplemur,  systema  nervosum  omni¬ 
bus  vitae  functionibus  praeesse,  facile  explicari  potest, 
quomodo  pro  diversitate  dispositionis,  causarum  exci¬ 
tantium,  et  complicationum,  omnis  tempore  paroxysmi 
obtinens  incitatio,  mox  integrum  systema  vasorum,  mox 
in  singulis  tantum  partibus, in  compassionem  vocat,  et  tam 
febres  quam  inflammationes  producit,  mox  miras  mutatio" 
nes  secretionum  provocat,  mox  motum  musculorum  ad- 
ficit,  Tetanum,  Convulsiones  et  dolores  causat,  in  genere 
autem  omnem  functionem  in  singulis  organis  turbat,  et 
ideo  tam  diversam  morbi  imaginem  offere  valet,  quae 
saepe  in  nullo  alio  congruunt,  et  nulla  ratione  detegi 
possunt,  nisi  medico  omnia  momenta  coligente,  ut: 

1.  Typus  ,  seu  periodus,  i. e.  mensura  temporis  ab 
accessionis  primae  initio  ad  initium  accessionis  secun¬ 
dae  elapsi. 

2.  Anni  tempus ,  quo  frequentissimae  grassantur. 

3.  Mensura  durantis  tum  accessionis,  tum  integri¬ 
tatis. 

4*  Complicatio  typorum. 

5.  Extensio  morbi  in  corpore  aegro  dum  aut  uni¬ 
versum,  aut  partem  ejus  tantum  modo  in  accessione 

affligit. 


r  6.  Habitus ,  dum  scilicet  vel  consuetis  sibi  symp¬ 
tomatis  comparet,  vel  sub  habitu  morbi  alius,  febris 
se  insinuat. 

7.  Indoles  febris  aut  mitis  utcunque,  aut  maligna* 

8.  Causae  easdem  in  dato  aegri  corpore  produ¬ 
centes. 

Alia  ex  parte  explicari  potest,  quomodo  intermit¬ 
tentes  singulorum  organorum  oriri  possint,  quum  in 
omni  organo  nervi  systematis  gangliosi  expanduntur, 
et  in  singulo  coenaesthesis  modificata  adparet;  proin 
etiam  in  oculo,  et  quidem  eo  magis  quum  ille  tam  ner¬ 
vis  abundans  organum  sit*  quod  non  modo  cum  sym¬ 
pathico  per  nervos  proprios  in  proximo  et  immediato 
nexu  existit,  sed  etiam  proprio  ganglioso,  corpore  ci¬ 
liari,  gaudet. 

Experientiam  testem  consulentes,  frequentia  exempla 
intermittentium  oculi  inveniemus.  Maximi  momenti  et 
valoris  est  illud,  a  meo  docente,  Magnifico  ac  celebe- 
berrimo  Domino  Professore  Jaeger  observatum,  qui 
certe  tam  justus  judex  quam  etiam  fide-lis  naturae 
morbi  observatur,  non  sine  multis  meritis,  appel¬ 
lari  meretur,  sub  forma  ophthalmitidis ,  in  qua,  sub 
paroxysmo  inflammatio,  ad  Pseudocrises,  sanguinis, 
lymphae  et  puris  formationem,  ansam  praebuit,  omni¬ 
bus  inflammationis  symptomatibus  tempore  apyrexiae 
repente  et  totaliter  disparentibus. 

Similem  casum  refert  adnexa  historia  morbi ,  in 
quo  inflammatio  quidem  nullas  terminationes  in  oculo 
produxit,  quod  in  formatione  vesicularum,  quibus 
semper  paroxysmus  judicabatur,  fundatum  esse  vi¬ 
detur. 

Quotidie  observavit  semel,  ophthalmitidem  perio* 
dicam  van  Swieten ,  in  secus  sano  viro,  stato  tempore 
recurrentem.  Primum  ortus  est  dolor  oculi,  rubuit,  la- 
crymavit  et  ex  orbita  protrudebatur.  Haec  sympto- 

mata  durarunt  per  aliquot  horas,  cum  tanta  vehementia, 
ut  fere  volutaretur,  post  illarum  decursum  omnia  dis¬ 
paruerunt. 

Diem  intercu liare  observavit  Morton  in  femina, 
cujus  sinister  nonnisi  oculus  patiebatur  et  inflamma¬ 
batur,  in  alia  autem  femina  in  utroque  oculo. 

Omni  anno  semel  vehementer  verno  tempore  recur¬ 
rentem  ophthalmitidem  observavit  Romel  in  puella. 
Haec  diem  a  nocte  discernere  non  potuit,  nullam  lucem 
perferre  valebat,  nec  objecta  ante  oculos  servata  agno¬ 
vit.  Hac  inflammatione  semper  unus  tantum  oculus 
corripiebatur,  exacte  ad  invicem  alternantes,  duravit* 
que  per  quatuor  hebdomadas. 

Similem  Medicus  quoque  vidit,  sed  haec  nec  tam 
intensa,  nec  tam)  diuturna  erat. 

Pachionus  adnotat  de  quodam  Cardinali,  simi¬ 
lem  periodicam  ophthalmitidem,  quae  ei  fere  Epilep¬ 
siam  adduxisset. 

Senae  similem]  narrat  casum. 

Jam  Hippocrates  observavit  coecitatem,  quae  mane 
exordiebatur,  et  nonnisi  sub  crepusculo  sortiebatur  finem 
ab  eo  Nictalopia  nominata,  quia  hoc  morbo  gravati 
noctu  nonnisi  vident  *). 

Boerhaaveh. oc  morborum  genus  quoque,  statuit 1  2). 

Blancard  refert,  virum  *de  die  nihil  vidisse,  pal¬ 
pebrasque  compressas  servasse,  dum  autem  ingrueret 
nox,  visum  optimum  habuisse  3), 

Ledel narrat  de  puella,  quae  de  die  obscuro  in  loco 
mansit,  faciei  incubuit,  sursum  oculos  attolere  non  va¬ 
lebat,  absque  esu  et  potu  manens.  Postoccusum  solis, 
assumtum  ante  hac  deseruit  situm  ,  potuitque  videre  , 


1)  Oecon.  Hippocr,  pag.  4^5. 

2)  95oer&aa#e  fcort  bcit  2htgen?ra»f$eif<ti. 

3)  Optra  med.  Tom,  I.  pag, 

legere.,  et  ignem  absque  omni  sensatione  cernere.  Hoc 
paroxysmo  per  trimestre  quotidie  vexabatur,  dein  sana¬ 
ta  elapsa  anno  denuo  eodem  Haemeralopia  malo  gra¬ 
vabatur  *)* 

Thrmigius  musicum  fuisse  tradidit ,  qui  de  die  ni¬ 
hil  ,  noctu  autem  bene  videbat 1  2). 

Hahnemann  observavit,  tantum  determinatis  horis 
redeuntem  obscuritatem  oculorum  in  femina.  Decima 
hora  matutina  in  fronte  insultibus  arthriticis  similibus 
correpta,  dein  nihil  amplius  legere  potuit,  characteri¬ 
bus  adhuc  semel  tam  magnis  et  fractis  ei  adparenti* 
bus  3). 

Hoffmann  narrat  de  viro  5j  annorum,  illum  postea- 
quam  expergefactus  fuisset  et  intra  trihorium  obcoeca- 
tem  fuisse  et  nonnisi  vesperi  iterumvidisse  4). 

Heister  sodalem  sutoris  refert,  usque  secundam 
pomeridianam  optimo  gavisum  fuisse  visu,  expost  au- 
tum  nil  laborare  valebat  3 5). 

Stoerk  sanavit  virum,  quotidie  a  4 — 6  annorum 
horam  coecitate  laborantem  ,  cetero  tempore  inturbata 
functione  visus  existente  6 7)* 

Nyctalopia  seu  periodica  nebula  nocturna  haud  ra¬ 
ro  observatus  est  morbus ,  cujus  jam  Paulus  AegU 
nctta  ,  7)  Actuarius  8 9)  Galenus  9)  Plinius  10)  et  Cei- 


1)  Oct.  3*  An.  5.'  pag.  108, 

2)  Krage  r  Philosoph,  nat, 

3)  Dec.  2.  An.  5.  pag,  234. 

4)  Opere  tom.  4-  PBg*  284. 

5)  5Jiebtc.  2Ba§rne£>mung. 

6)  An.  med.  pag.  95. 

7)  Opera  lib.  3* 

8)  Foesiv  Oecon,  Hipp, 

9)  Ibidem. 

io)  Hiss.  nat.  tom.  1.  lib.  8» 

sus  *)  exempla  narranto  Rost 2)  hunc  morbum  epidemice, 
Wurfbaein  3)  endemice,  et  Lentilius  4)  tempore  op¬ 
pugnationis  Philippoburgigrassantem  observarunt.  Herr- 
mann  paenes  inultos  rusticos  mense  Julio,  qui  mane 
pristino  gavisi  sunt  visu  9  Nyctalopiam  observavit 
Ovelgiin  exemplum  narrat  in  quadam  familia  haere- 
ditariae  Nyctalopiae. 

La  Serre  russicam  puellam  18  annorum  hoc  mor¬ 
bo  gravatam  fuisse  memoriae  'prodidit,  eodemque 
quotanni  mense  Majo  correpta,  per  tres  mense,  exa¬ 
ctam  fuisse  3). 

Ritus  Ridlinus  puerum  16  annorum  6) ,  'Paul ini 
feminam  post  puerperium  7),  Plancard  virum  3o  an¬ 
norum  8)  observarunt. 

Petrus  Parham  omni  nocte  visu  destituebatur  9) 
Samuel  Pjre 10),  Fournier  n),  Pome  12),  et  Medicus  l3), 
plures  hoc  malo  liberarunt. 

Exempla  ,  periodicae  coecitatis  ,  diu  noctuque 
occurrentis  plures  referunt  ,  sic  Ebersbach  rusticam 
puellam  20  annorum  observavit,  quae  a  10™0  aetatis 
anno  Nyctalopia  laboravit,  subsequo  autem  tempore 
regularita  omni  mense  una  die  nihil  videbat  *4)  •  idem 

^  1)  De  medicina. 

а)  Breslauer  Sammlung»  Tom.  7,  S.  3a«* 

3)  Dec.  a.  An.  6,  App. 

4)  Dec.  1.  An.  3. 

5)  Dec.  2.  Am.  6. 

б)  Observ.  med.  pag.  69. 

7)  Dec.  a.  An.  6. 

8)  Opera  med.  Tom.  1.  pag.  2§9» 

9)  Conbner  met).  SSemet?.  1. 

10)  Ibidem. 

11)  Reccuil  period.  Tom.  4* 

ia)  Ibid.  Tom.  5. 

13)  3ftsbtcu$  ©efdjtdjfe  petiob.  5tranHjei£en  0.  81. 

14)  95r<$lauec  ©ammlmuj  1725.  0.393. 

feminam  novisse  narrant,  medio  aut  integro  mense  visu 
orbatam  ‘). 

Lommius,  Stoek,  Pechlin ,  Medicus  et  Kramer  si- 
milia  narrant. 

His  omnibus  subjungo  historiam  memoratu  di¬ 
gnam,  hactenus  Vindobonae  superstitis  viri,  qui  a 
21.  Nov.  i83s  usq.  i.  Maji  i833  in  Clinico  Ophthal- 
muiatrico  C.  R.  Academiae  Josephinae  sub  anspiciis  et 
directione  celeberrimi  Domini  Professoris  Jdger  tracta¬ 
batur,  et  in  tantum  sanatus  dimissus  est,  quod  quidem 
paroxysmi  semper  adhuc  mitiores  redeant,  majora  adhae 
intervalla  observantes,  maximum  autem  aegri  solatium 
est  quod  post  omnem  paroxysmum  oculus  sinister 
plene  recuperet  visum,  et  nullum  objectivum  sympto¬ 
ma  morbosum  tempore  intervallorum  observetur. 

Historia 

Febris  intermittentis  oculi  larvatae • 

Franciscus  Hcrmannus  Wilmiy  Vindobonensis,  trigin¬ 
ta  et  unum  annos  natus,  religionis  Romano-Catholicae, 
temperamenti  vividi  et  praevalentis  constitutionis  ner¬ 
vosae  ,  scribam  agens,  sanis ,  hactenus  superstitibus 
parentibus  natus. 

Primis  vitae  annis  porigine  vexabatur ,  qua  de¬ 
currente  tertio  aetatis  anno  variolae  quarum  cicatrices 
hactenus  visuntur ,  adparuere  brevi  post  morbillis 
exceptae.  Utrumquae  exanthema  decursum  feliciter 
terminavit ,  porigine  quoque  quartum  quintumve  inter 
annum  disparente* 

Prospere  nunc  Wilmi  fruebatur  valetudine  donec 
nonum  aetatis  attigisset  annum,  quo  febri  scarlatinosa, 
hydrope  feliciter  sanato  terminante,  corripiebatur* 

i)  Ibidem, 

Ab  hoc  tempore  excepta  frequentiori  coryza , 
rt  ab  aegro  vili  pensa  siccitate  tracheae  ni!  hilari  ejus 
intercedebat  vitae,  usque  ad  exordium  anni  22di ,  quo 
febri  biliosa  metastasi  ad  genu  terminante,  adgres- 
sus  est* 

Hirudines  et  cataplasmata  emollientia ,  limitarunt 
inflammationem  genu,  balnea  autem  sulfurata  usu 
interno  Badensis  et  j  Carolinensis  aquae  copulata, 
liberoque  Badensi  aere  et  hilari  amicorum  consortio 
suffulta,  breve  intra  tempus  pristinum  valetudini  robur 
restituere  valebant. 

Initium  morbi  praesentis . 

Ab  anno  1828  quo  aegrotus  Mineralogiae  operam 
navabat  ideoqup  frequenter  microscopia  utebatur, 
morbum  exorsum  fuisse  se  autumat  JMyopia ,  quae  ad 
coneava  perspicilla  portanda  eum  coegit. 

Anno  1829  aestatem  in  pago  Modling  transigenti 
somnia  terribilia  ,  oscillationem  ,  lapsum,  rixas,  men¬ 
ti  entia  ,  quietum  secus  turbarunt  somnum,  his  associa¬ 
batur  periodica  Cephalea,  photophobia,  amor  abscuri- 
tatis,  et  specialis  sensus  plenetudinis  in  oculo. 

Salia  antiphlogistica  mitigarunt  Cephaleam ,  quae 
appropinquante  autumno  magis  adhuc  remisit:  ast  fre- 
quentior  coryza,  siccitas  narium  et  tracheae,  succe¬ 
debant. 

Anno  1830  die  18*  Januarii  Cephalea  denuo  extul- 
lit  caput,  et  posteaquam  aeger  tempore  saltus  publici 
die  25a  Januarii  [refrigerium  perpessus  fuisset,  tantae 
vehementiae  erat,  ut  29a  Januarii  8va  hora  matutina 
lectum  petere  cogeretur ;  post  trihorium  universalibus 
horripilationibus  correptus,  ictu  quasi  electrico  oculi 
facti,  repente  eo  in  gradu  visu  privabantur,  ut  non¬ 
nisi  lucem  a  tenebris  distinquere  par  fuissent*  Cephalea 
continua,  sitis,  Calor,  ingens  coenesthesis  alteratio , 


insignisque  photophobia ,  fatis  nectebantur  symptoma¬ 
tibus.  Objectivum  symptomatum,  excepta  nimia  in  utro¬ 
que  oculi  pupillae  dilatatione,  nullum  tunc  temporis 
observatum  fuisse  refert. 

Venaesectiones,  hirudines  et  sinapismi^  in  nexu 
cum  salibus  antiphlogisticis  et  evacuantibus ,  undecimo 
nonnisi  die  statum  aegri  quidquam  levarunt,  expan¬ 
sione  iridis  exigua,  et  objectorum  externorum  nebulo¬ 
sa  perceptione  sese  manifestantem. 

In  hoc  statu, Tartarus  emeticus  majori  majorique  dosi 
scopo  nauseante  j  aegro  propinabatur  ,  quod  tractamen  , 
visum  in  tantum  restituit  ut  die  la  Aprilis  magnos, 
singulatim  positos  characteres,  distinguere  potuisset, 
nihilominus  tamen  photophobia  ut  antehae  perstitit,  et 
aeger  obscura  semper  petiit  loca.  Cephalea  quoque 
rarius  mitiorque  recurrebat,  antiphlogistica  et  derivante 
curandi  methodo  continuata. 

Medius  dum  laberetur  mensis  Maji,  quin  aliquid 
causae  excitantis  nomine  insignari  potuisset,  serena 
vigente  tempestate ,  denuo  cephalea  vehemens  rediit , 
aestu  nimio  frontis,  imo  febrili  comitata,  motu,  na¬ 
res,  tracheaque  exsiccabantur,  in  oculo  dolor  vehe¬ 
menter  pungens  ortus,  cum  insigni  photophobia,  dila¬ 
tatione  pupillae  et  visus  abolitione* 

Celeriter  augebatur  dolor,  qui  quum  attigisset 
culmen,  obscuro  rubore  et  tumore  palpebrarum  comi¬ 
tabatur,  in  quibus  brevi  post  caterva  pustularum  milium 
formam  aemulantium  comparuit*  quae  intra  24  horas 
confluxerunt,  dein 'sensim  exsiccantes  et  squamas  for¬ 
mantes.  Post  eruptionem  harum  pustularum  omnia 
symptomata  morbosa  mitiora  facta,  intra  4  dies  ma¬ 
xima  ex  parte  cessarunt,  ita  ut  nonnisi  dilatatio  pu¬ 
pillae,  photophobia  et  imminutio  visus  eo  in  gradu 
maneret,  ut  aeger  personas  non  amplius  secundum  li¬ 
neamenta  faciei,  sed  unice  secundum  vestitum  de$tia- 

guere  potuisset,  in  genere  autem,  vix  melius  quam  ad 
ambulandum  necesse  erat,  vidisset. 

Haec  symptomata  fato  incedebant  ordine,  ita  ta¬ 
men  ut  culmen  paroxysmi  in  octiduum  et  semper  ve¬ 
speri  ,  prodromis  una  alterave  die  praecedentibus  ,  ca¬ 
deret.  Caeterum  nec  continuus  antiphlogisticorum  usus, 
nec  alii  influxus  valebant  paroxysmorum  mutationem 
in  modo  aut  typo  producere. 

Usus  telescopii ,  dextrum,  jam  antehac  debiliorem 
oculum,  magis  adhuc  debilitavit,  dum  eum  ad  viden¬ 
dum  nimis  adstringeret,  repente  vehementem  dolorem 
causando. 

Die22a  Junii  1830  dum  aeger  tempore  prodromorum 
idmodi  paroxysmi  ad  Hitzing  proficisceretur,  faces 
funebres  lumine  suo  tam  inimice  affecerunt  oculos 
aegroti  ut  extemplo  obcoecatus,  domum  reduci  debuis¬ 
set.  Post  quatuor  dies  paroxysmo  consuetum  absolven¬ 
te  decursum,  visus  quidquam  restituebatur.  Praeter 
jam  nominata  remedia  ,  in  lioc  paroxysmo  Calomel 
adhibebatur. 

Per  mensem  vexare  aegrotum  desiere  paroxysmi , 
sub  finem  Augusti  reduces,  majora  intervalla  obser¬ 
vantes. 

Suspicabatur  quidem  nunc  febris  intermittens  oculi, 
at  Chinina  sine  effectu  exhibebatur. 

Ab  lla  Oct.  exigua  jam  praeterea  videndi  facul¬ 
tas  quum  adhuc  magis  imminueretur,  variis  remediis 
ut:  nuce  vomica,  belladonna,  lactucario,  opio,  aliis¬ 
que  narcoticis ,  per  trimestre  vix  aliquo  cum  levamine 
tractatus,  paroxysmis  continuo  recurrentibus,  timo¬ 
re  coecitatis  exagitabatur ,  donec  i8a  November  1832. 
Clarissimi  Domini  Professoris  Jager  consilium  expe- 
tiisset,  qui  eum  22da  November  objectum  dignum  obser¬ 
vatione  et  tractatione  agnoscendis  ad  clinicum  Ophthal- 
xnoiatricum  in  C.  R.  Academia  Josephina  suscepit; 

quo  quum  die  eadem  advenisset,  sequentem  offerebat  - 
contemplandam  morbi  imaginem. 

Status  praesens . 

Investiganti  offerebatur  individuum  macilentum , 
pallidum,  nimis  irritabile  quod  jam  propria  diuturni 
morbi  narratione  consternitur. 

Somnus  aegri,  quamvis  dum  et  quandoj  somniis 
vivacibus  turbatur,  tamen  a  potiori  quietus  est. 

Exiguum  prementem^  dolorem  supra  frontem  per¬ 
sentit. 

In  oculo  vestigia  proxime  perpessi  paroxysmi  cer¬ 
nuntur,  flavo-rubro  colore  palpebris  superioribus  no¬ 
tatis,  quarum  cutis  nonnullis  squamis  tecta  et  rugosa 
est,  caeterum  autem  nec  per  se  nec  sub  pressione 
dolorifica.  Oculus  est  normaliter  elasticus,  nilque  relate 
ad  magnitudinem  et  structuram  morbosi  manifestat , 
cornea,  omniaque  media  oculi  necessario  pelluciditatis 
gradu  sunt  instructa,  attamen  pupilla  non  modo  ful¬ 
gentem,  sed  plane  fuliginosam  nigredinem  offert. 

Utriusque  oculi  iris  quo  ad  colorem  et  texturum  haud 
mutata,  tantopere  est  contracta  ut  nonnisi  angustum 
annulum  sistat.  Relate  [ad,  ejus  functionem  memoran¬ 
dum  venit  eam  perstare,  quamvis  exigua,  nonnisi  ex¬ 
pansio,  lucis  influxum  sequatur. 

* 

Sensilitas  erga  lucem,  normalem  excedit  gradum 
aeger  obscuritatem  praeligit,  munitque  manu  oculum 
coram  repente  ,  incidente  aut  intensa  luce,  et  hac  de 
causa  coeruleis  perspicillis  utitur. 

'Adstantes  personas  dignoscere  vix  valet,  omnia  ta¬ 
men  objecta  velata  illi  adparent,  idque  nonnisi  in  Centro, 
nam  versus  peripheriam  objecti  omnia  mixta  et  obscura 
ilii  videntur.  N  N 

Secretio  lacrymarum  in  utroque  oculo  morbose 
imminuta,  quare  de  siccitate  oculorum  conquaeritur. 

Caeterum  oculus,  per  adspectum,  visum  et  mo¬ 
tum,  prout  et  per  sensilitatem  erga  lucem  probat, 
functionem  ejus  respectu  visus  suppressam  ,  respectu 
autem  sensibilitatis  vitam  ejus  morbose  adauctam  esse. 

Etiam  coenesthesis  oculi,  excepta  aucta  sensilitate 
erga  lucem,  nec  molesto  sensu,  nec  dolore  turbatur. 

Nares  sunt  siccae,  linqua  paulisper  bumida,  laete 
rubra  et  fissa;  pariter  continua  laryngis  et  tracheae 
siccitas  obtinet ,  tempore  loquelae  adaucta. 

Sitis  et  adpetitUs  est  normalis,  digestio  et  alvi 
excretiones  libere  et  absque  turbis  succedunt.  Urina 
est  straminea,  quantitatis  mediocris,  cutis  semper  fri¬ 
gidiuscula,  exiguo  turgore  provisa,  nunquam  sudans. 
Eulsus  contractus,  parvus,  normaliter  frequens. 

Decursus. 

\  4  j,  i 

November.  Ager  prodromos,  recurrentis  pa¬ 
roxysmi  percipit,  photophobia  augetur,  visus  exor¬ 
ditur  imminui;  coenesthesis  in  oculo  aucta,  jungitur 
prementi  dolori  frontali,  et  formicatione  palpebrarum. 

30*  November.  Status  hesternus  obtinet,  unice 
siccitate  colli  adaucta.  In  trachea;  aeger  sensum  con¬ 
tractionis  percipere  refert. 

1.  2.  3a  December.  Status,  statui  3Qmo  November 
similis  locum  habet.  Medicaminibus  assumtis  aeger 
torminibus  vexatur. 

4a  December  vesperi  persentit  aeger  ardorem  pal¬ 
pebrarum  cui  dolor  ardens  in  jntimo  bulbi  adjungi 
exorsus  est;  sequente  (die  5a  December)  sensilitas 
oculi  erga  lucem  erat  aucta,  cephalea  vehementior, 
frons  calida,  visus  imminutus,  jamque  aeger  exacer¬ 
bationem  vespertinam  timebat. 

Hora  5ta  vespertina  profundus  oculi  dolor  fit  ve¬ 
hementer  pungens,  a  centro  oculi  versus  centrum  ce- 


rebri  furiosus;  ad  hujus  continuo  continentis  doloris 
terribilem  vehementiam  tam  ex  descriptione,  quam 
etiam  ex  mutata  faciei  aegroti  concludere  licet :  pari 
cum  eodem  passu  sensilitas  erga  lucem,  ad  summum 
photophobiae  et  photopsiae  gradum  evecta  est ;  et 
quamvis  aeger  perpetuo  calpebras  clausas  tenet  tamen 
mare  igneum  ante  oculos  versatur,  phaenomenon  orien¬ 
tis  solis  aemulans. 

Dolor  et  photopsia,  minimo  bulbi  motu  aut  ejus 
levissima  pressione  augentur,  cogentes  aegrum  tran¬ 
quillum  et  immutatum  situm  in  dorso  observare. 

Frons  calido,  comitatur  in  oculo  constante  in- 
crescente  aestu. 

Antehae  pallido-rubrae  palpebrae,  nuric  profun¬ 
de  rubro,  splendenti,  molli  tumore  notantur,  qui 
quum  pariter  cum  aliis  symptomatibus  digiti  crassi- 
tiem  aequaret,1  circa  mediam  noctem  obsitus  quasi 
pustulis  miliformibus ,  adparet;  quo  tempore  sub  exi¬ 
guo  lacrymarum  fluxu  remissio  omnium  symptoma¬ 
tum  sequitur.  Haec  topica  symptomata  comitem  ha* 
bent  nimiam  coenestbesis  alterationem ,  agrypniam  et 
anxietatem,  sitis  est  tantum  modice  aucta,  nares, 
fauces  et  trachea  sicciores  ,  cutis  modice  calidior , 
quam  secus  aegro  propria  esse  solet,  attamen  sicca  , 
pulsus  quidquam  acceleratus,  nimis  contractus,  du¬ 
riusculus;  urina  pallida  aquosa. 

6ta  December.  Utraque  spurco-fusca  palpebra  tu¬ 
mens,  hodie  innumeris  tegitur  pustulis  quarum  pluri¬ 
mae  jam  confluxerunt,  aeger  tentat  reserare  oculos, 
at  nonnisi  cum  dolore,  quamvis  lectus  velis  circum¬ 
datus  est,  id  perficere  valet;  exiguo  lucis  influxu  ocu¬ 
los  claudere,  coactus. 

7a  December.  Hodie,  tempore  meridiano  aeger 
lectum  deseruit;  pustullae  omnes  in  squamas  sunt  ex¬ 
siccatae,  nihilominus  tamen  pa.Uide-rubraa  adpareni; 


oculos  nonnisi  a  luce  aversus  aperire  valet.  Oculi 
fulgent*  striae  vasorum  sanquiferorum  permeant  con¬ 
junctivam  scleroticae,  in  interno  autem  angulo  oculi 
lacteus  mucus  collectus  cernitur.  Iris  est  adeo  con¬ 
tracta  ut  nonnisi  angustus  videatur  anulus,  visu  per¬ 
quam  limitato  existente. 

Cutis,  prout  et  interna  superficies  narium,  oris 
et  tracheae  humido  orbata  sunt,  extremitates  sub  at¬ 
tactu  frigidae,  adpetitus  et  alvi  excretiones  normales 
urina  flava,  quantitatis  sat  copiosae. 

Diagnosis. 

Decursum  morbi ,  praecipue  autem  in  omni  paro¬ 
xysmo  adparentia  symptomata  contemplando ,  et  hinc 
deducta  diagnostica  momenta  cum  causis  occasiona- 
llbus,  cum  praegressis  morbis,  cum  individuali  et 
constitutionali  relatione  conferendo,  patet: 

lmo  Pathognomonica  et  numerossisima  symptoma¬ 
ta  morbi  locum  habere  in  organo  visus;  uterque  qui¬ 
dem  oculus  eodem  gravatur  morbo,  majori  autem  in 
gradu  dexter  patitur  oculus* 

2do  Inter  partes  adfectas  Irridem  ,  et  nervi  optici 
adparatum  processui  morboso  insigniter  implicitum 
esse. 

•3tio  Respectu  indolis,  et  modi  in  quo  partes  hae 
morbosae  apparent  symptomata  objectiva  structuram  , 
texturam  et  colorem  immutatum,  ast  functionum  adpari- 
tionem  in  iis  insigni  modo  turbatam  ob  oculos  sistere. 

4to  Relate  ad  characterem  hujus  deviae  functio¬ 
num  adparitionis ,  stadium  paroxysmorum  ab  imper¬ 
fecta  apyrexia  rite  distinguendum  esse;  in  priori  do¬ 
lor  vehementer  pungens,  nimia  sensilitas  erga  lucem, 
spontanea  evolutio  splendentis  igneae  lucis  ,  rubor 
conjunctivae  et  adaucta  secretio  muci,  aestus  cum 
omnibus  symptomatibus  increscens,  ad  Ophthalmiti- 
dem  concludere  indigitant;  in  secundo  autem  nimis 

contracta  et  erga  lucis  irritamentum  parum  reagens 
iris,  fere  ad  Amaurosim  imminutus  visus,  in  nexu 
cum  morbose  aucta  sensilitate  erga  lucem,  non  qui¬ 
dem  deletam  sed  limitatam  et  suppressam  functionem 
adpartus  nervi  optici  et  iridis,  demonstrant* 

5t0  Decursum  morbi,  in  paroxysmis  non  modo 
continuam  et  memoratu  dignam  aequalitatem  in  modo, 
sed  etiam,  quamvis  minus  determinatam,  tamen  parum 
aberrantem ,  in  tempore  adparitionis  observare ,  ita 
ut  aeger  tempus  intervallorum  et  paroxysmi 'saepe  ve» 
rosimiliter,  saepe  certe  determinare  valeat,  quod  in 
ultimo  etiam  paroxysmo  obtinuit;  [nec  [minori  atten¬ 
tione  dignum  est  maxime  dolorifica,  et  fplurimis5  symp¬ 
tomatibus  dotata  stadia  morbi,  semper  quinta  hora 
pomeridiana  exordiri,  et  circa  mediam  noctem  adipisci 
culmen;  prout  etiam '  quisque  mirabitur,  tempore  pa¬ 
roxysmi  descripta  et  semper  Ophthalmitidem  vehemen¬ 
tem  designantia  symptomata,  absque  vestigio,  sive 
tantum  observentur,  sive  fortissimis  antiphlogisticis 
adgrediantur ,  dispareant;  absque  cognitaj  cailsa^occa- 
sionaii  redeant;  oculos  per  toties  recurrentes  paro¬ 
xysmo  haud  quidquam  novi  cepisse  damni ,  aut  ma¬ 
terialem  subiisse  mutationem,  quum  in  omni  substan» 
tiali  genuina  inflammatione  eodem  tempore  etiam  ve¬ 
getatio  aberrat;  integrum  systema  vasorum  nequaquam 
in  eodem  gradu  et  modo  participare  prout  id  in  tanta 
oculi  affectione  expectandum  esset,  pulsus  enim  est 
nonnisi  modice  ,  vix  perceptibiliter  acceleratus  ,  par¬ 
vus  et  contractus,  calor  et  sitis  vix. adaucta',  urina 
limpida,  aquosa. 

Si  autem  e  contra  perpenditur  ,  per  io  dicit  at  em  in 
nobis  hactenus  cognitis  morborum  formis  praecipuam 
neurosium  notam  sistere;  systema  autem  gangliosum 
praeprimis  symptomata  typo  alligata  producere  valetej; 
ct  ratio,  in  introductione  de  indole  febrium  intermit* 

tentiurn  dictorum,  habetur,  judicium  rectum  nos  de¬ 
sumere  opinamur,  hunc  tam  eximio  suo  typico  de¬ 
cursu  ad  classem  febrium  intermittentium  inclinantem 
morbum  >  eo  magis  Intermittentem  oculi  nominare, 
quum  adhaec  oculus  proprio  gaudeat  ganglioso  appa¬ 
ratu,  et  tandem  quum  Pathologi  intermittentem  cepha¬ 
licam,  apoplecticam,  epilepticam  etc.  necessitate  coacti 
assumentes,  suo  exemplo  nos  ducant. 

6t0  Huic  diagnostico  resultato,  temperamentum , 
habitum  et  constitutionem  aegri  respondere,  si  modo 
respectus  habeatur,  irritabilis  animi,  contracti  spastici 
pulsus,  a  potiore  pallidae  urinae,  semper  frigidarum 
extremitatum,  gracilis  macilentae  staturae,  quibus 
omnibus  constitutio  nervosa  satis  probatur. 

i  7mo  Eodem  tempore  affectionem  membranae  mu¬ 
cosae  viarum  respirationis  et  deglutitionis  vigere, 
quod  rubra,  parum  humida,  fissa  lingua,  continuus 
sensus  siccitatis ,  asperitatisque  harum  viarum,  et  de¬ 
fectus  sputorum ,  testantur. 

gmo  Actionem  causarum  occasionaiium ,  in  disposi¬ 
tione  constitutionali  aegri  et  frequenter  perpessa  co¬ 
ryza ,  quaerendam  esse;  quum  praecipue  posteriori, 
quae  a  juventute  aegrum  saepe  vexavit ,  apparatus  ner¬ 
vorum  qui  in  membrana  mucosa  expanduntur,  par 
ratione,  in  consensum  vocabantur,  prout  saepe  per 
stagnationes  et  morbosos  secretorios  [processus  visce¬ 
rum  abdominalium  febrim  intermittentem  abdomina¬ 
lem  oriri  videmus;  si  adhaec  decursum  nervi  olfactorii, 
et  immediatum  transitum  membranae  narium  mucosae 
in  conjunctivam  bulbi,  hisque  productum  materialem 
et  dynamicum  nexum  harum  partium,  nec  non  momen¬ 
ta,  oculum  partim  vitae  ratione,  partim  frequenti 
microscopiorum  usu  jam  debilitatum  et  myopia  gra¬ 
vatum  exstitisse,  contemplemur;  explicari  posset, 

qua  ratione  post  pridie  perpessum  refrigerium  ante 
primum  paroxysmorum,  praesens  evolvebatur  morbus* 

9.  Nos  morbum  nomine  febris  intermittentis  oculi 
insignire,  et  quidem,  quum  specialem  offerat  imagi¬ 
nem  et  consuetis  febris  intermittentis  formis  aliena 
symptomata  producat,  larvatis  adnumerare.  Erit  proin 
denominatio  morbi:  Intermittentis  oculi  larvata . 

Prognosis. 

Quamvis  saepe  febres  intermittentes  j  felici  cum 
successu  tractantur  ita,  ut  hae  morborum  formae,  in- 
et  per-se  faustam  prognosim  admittant,  tamen  e  con¬ 
tra  negari  nequit  occurrere  casus  nimis  pertinaces, 
omni  tractandi  methodo  resistentes.  Etiam  in  praesenti 
casu  sequentes  circumstantiae  prognosi  faustae  ponen¬ 
dae  obstaculo  sunt  : 

a)  Intervalla  ' singulorum 'paroxysmorum  absolute 
libera  non  sunt,  sed  [constant,  testante  id  nimis  con¬ 
tracta  iride ,  insigni  Ambliopiae  gradu  magnaque  sen- 
silitate  erga  lucem. 

b .  Causae  morbi  in  constitutione  aegri,  prout ,  et 
in  hactenus  persistente  passione  membranae  mucosae, 
alte  radicantur. 

c.  Morbus  jam  triennium  explevit,  restititque 
fortiter  diversissimis  et  fortissimis  mediis ,  plane 
etiam  victrici  intermittentium  Chinae. 

d .  Testatur  pertinaciam  morbi  immutata  aequali¬ 
tas  symptomatum  per  tam  longum  temporis  tractum. 

e .  Tam  diu  continuato  generosissimo  apparatu 
antiphlogistico ,  prout  etiam  heroica  narcoticorum 
actione ,  missis  factis  ceteris  eo  in  organismo  pro¬ 
ductis  mutationibus,  adminimum  reeeptivitas  erga  me¬ 
dicamina  obtundi  debuisset- 

/.  Haud  immerito  suponere  licet  sublata  feliciter 
morbo,  proclivitatem  insignem  in  recidivas,  semper 
permansuram* 

T  _ 

Therapia. 

Indicationes  sunt: 

i.  Causam,  si  possibile  amovere,  aut  ejus  'no¬ 
xium  influxum  praecavere» 

2»  Systema  nervosum  oculi,  praecipue  in  ambitu 
nervi  optici,  et  nodi  ciliaris  alterare. 

3*  Restituta  feliciter  valetudine,  recidivas,  in  quas 
magna  pronitas  obtinet,  praecavere. 

Quod  imura  adtinet,  quum  causae  excitantes  jam 
cessavere  et  medicam  respuant  artem,  eorum  effectum 
nobis  tractandum  relinquentes;  attamen  cognito  eo  re¬ 
frigerium  exordium  morbi  fuisse,  ab  eo,  tempore  inpri* 
mis  paroxysmorum,  aeger  tutus  reddatur  neccesse  erit. 

Causa  disponens  in  nervosa  aegri  constitutione 
fundata  peraeque  tolli  nequit,  quum  impossibile  sit 
nervosam  in  aliam  vertere  constitutionem}  {possibile 
tamen,  quamvis  difficile,  esse  videtur  eandem,  justo  i 
omnium  in  corpus  et  animum  influxuum  regimine,  , 
emendare  et  in  evolutione  impedire.  Ante  omnia  proin  i 
erit  animum  aegri  pacare  et  spem  recuperandae  vale-  - 
tudinis  erigere,  nec  'non  humano,  praecipue  autem  i 
condolente  tractamine  aegrum  convincere,  ejus  recon-  ■ 
valescentiam  nobis  exoptatissimam  esse  nosque  feli-  ■ 
eem  sperare  successum,  nam  fiducia  in  medicum  non  i 
minus  medicamine  in  aegrotum  agit. 

Deberet  quidem  aeger,  strictae  medicorum  obser¬ 
vationi  ob  vitium  oculorum  concreditus,  in  Clinico 
Ophthalrnbiatrico  morari,  nihilominus  tamen  reficiens 
Consortium  amicori  m  et  propinquorum  nequaquam  ei 

inhibendum,  sed  plane  quoties  et  tempestas  et  mor¬ 
bus  admittit,  eosdem  invisere  permittendum. 

Omni  serena  amoenaque  die  sub  dio  ut  versetur 
jubebatur ;  victus  in  frustulo  carnis  assatae  sed  eo 
majori  quantitate  fructuum  coctorum  constitit;  pro 
potu  aqua  exhibita. 

Respectu  curae  oculorum,  coeruleis  utatur  per- 
spicillis,  moretur  in,  pro  oculorum  morbis  gravatis 
destinato  aptoque  cubili,  et  dum  nives  albedine  sua 
irritare  oculos  minantur  intra  parietes  maneat,  quin 
ab  omnibus  inhibeatur  radiis  lucis,  imo  amoene,  na¬ 
turali  incitamento  adficiantur  oculi. 

Indicatio  2da,  disaesthesim  systematis  gangliosl 
tollere,  in  singulis  organis  exaltatam  sensibilitatem 
imminuere,  et  unitatem  atque  harmoniam  in  adpari- 
tionibus  ejus  provocare  jubet;  praecipue  autem  haec 
indicatio  respicit  erga  externos  influxus  nimis  sensi¬ 
bilem,  siccam,  pallidamque  cutem,  prout  etiam  eodem 
in  gradu  siccam  membranam  mucosam  viarum  respi¬ 
rationis  nec  non  photophobiam ;  adhaec  functiones 
horum  organorum  ad  normalem  revocentur  ordinem* 
et  praecipua  colatoria ,  cutis  scilicet  cum  membrana 
mucosa,  ex  organismo  evehendis  substantiis  reseran¬ 
tur,  hac  ratione  enim  materiae  peccantes  et  processus 
morbosi  ab  organis  centralibus  versus  peripheriam  / 
organismi  derivabuntur;  fato  modo  sensibilitate  aequa¬ 
biliter  distributa  et  spastica  tensione  in  nominatis  or¬ 
ganis  soluta ,  sperare  licet  suppressam  visus  functio¬ 
nem  liberatam,  et  oscilationes  per  turbatum  aequili¬ 
brium  systematis  nervosi ,  qua  paroxysmi  in  adpara- 
tu  nervi  optici  sese  manifestantes  sublaturas  iri. 

Huic  indicationi  satisfaciet,  systema  gangliosum 
alterans  et  cutis,  atque  membranae  mucosae  secretio¬ 
nem  provehens ,  curandi  methodus,  quare  in  hoc  casu 
Stipites  Dulcamarae  primum,  sibi  locum  vindicare  vi- 


dentur,  quum  status  aegri,  pet  trimestre  jam  frustra 
Chinina  utentis,  antequam  specificis  febrim  adgredere- 
mur  cutis  et  membranarum  mucosarum  secretiones  aci 
pristinum  reducere  vigorem,  suadeat.  Ordinavimus 
proin\ 

Kp.  Stipitum  Dulcamarae 
unciam  semis . 

Infus.  s.  q.  Aquae  com»  p.  *  horae 
Colaturae 
unciarum  octo 
Adde: 

Sacchari  albi 
drachmas  duas 
M.  D.  S. 

OTe  @tunbm  ta  (Sgtoffel  coH. 
tJt  autem  immediate  quoque  membrana  mucosa 
narium  humectaretur  et  ad  secretionem  solicitaretur  na» 
ribus  trahendum  exhibuimus: 

Rp,  Radicis  Althaeae  consc. 
unciam  semis . 

Coq.  c.  s.  q.  Aquae  com  p.  £  hor. 
Colaturae 
unciarum  sex 
Adde: 

Mannae  electae 
unciam  unam , 

M.  D.  S. 

0fter$  be$  fc&mipfen. 

Decursus  morbi . 

i5  Xbr.  Urina  sedimentum  deposuit  vitro  adhae¬ 
rens, "ceterum  nulla  morbi  mutatione  contingente. 

i6fc  Xbr.  Palpebrae  rubescebant  et  arserunt,  lux 
magis  adficiebat  oculos,  visus  imminuebatur. 

iqt*  Xbr*  Quinta  hora  vespertina,  posteaquam  pro- 

dromi  Intensiores  facti  fuissent,  adparuerunt  sympto¬ 
mata  praecedenti  paroxysmo  quoad  modum  aequalia, 
sed  intensiora,  sequenti  quoque  die  in  culmine  persi¬ 
stentia,  donec  noctu  inter  2o*m  et  2iam  optatus  lacryma- 
rum  fluxus  cum  levamine  et  decremento  omnium  symp¬ 
tomatum  intraret.  Hic  paroxysmus  pariter  ac  praece¬ 
dens  numerosas  eflorescere  vesiculas  sivit;  urina  erat 
pallida  et  aquosa,  cutis  turgore  orba*,  pulsus  parum 
acceleratus,  contractus,  parvus;  pectus  et  abdomen  om¬ 
nimode  liborum. 

2ita  Xbr. —  2.  Jan.  i833.  Dosim  Dulcamarae  pro 
die  ad  sex  drachmas  auximus;  haec  sub  initium  nau¬ 
seam  et  vomitum  provocavit,  symptomata  haud  am¬ 
plius  redeuntia.  Hoc  tempore  coryza  per  quinque  dies 
durans,  et  auctam  secretionem  mucoso  serosam  per  na¬ 
res  comitem  habens,  adparuit. 

2ta  Jan.  postmeridiem  prodromi  ,  recurrentis  paro¬ 
xysmi,  sensu  ardoris  in  palpebris  et  eo  gravitatis  in  ocu¬ 
lis,  sese  manifestarunt. 

4ta  Jan.  tempore  meridiano  palpebrae  rubescebant. 

5ta  Jan.  vesperi  paroxysmus  attigit  culmen,  qui  hac 
vice,  tumore  praecipue  palpebrarum  inferiorum,  nucem 
avelanam  aequante,  dolore  vehementissimo ,  et  summa 
pusilanimitate  aegri,  sortem  suam  acerbe  deplorantis, 
eminuit;  urina  in  hoc  paroxysmo  missa,  erat  copiosa. 

6ta  Jan.  Ut  consuetim  decrementum  sequebatur. 
Quum  ut  jam  supra  dictum,  characterem  morbi  in  spe¬ 
ciali  disaethesi  vitae  gangliosae  sub  forma  intermitten¬ 
tis  oculi,  agnovimus  et  tam  in  photophobia  et  sensibi- 
litate  animi,  quam  in  frigida  et  pallida  cuti,  contracto 
spastico  pulsu  ,  continua  siccitate  membranarum  muco¬ 
sarum,  urina  pallida,  spasmum  harum  partium  agnos¬ 
cere  licuisset,  qui  irritato,  duriusculo  pulsu  comitatus 
qua  erethismus  nervosus  manifestabatur,  censuimus  me¬ 
dium  tale  in  usum  vocare,  cujus  actio  in  alterando  s y- 

stemate  ganglioso  saepe  jam  opem  tullit,  imo  etiam  in 
intermittentibus  cum  successu  adhibebatur,  in  scopo 
habentes  hoc  medicamine  cutis  et  membranarum  muco¬ 
sarum  secretionem  promovere,  organa  spasmo  constricta, 
ab  eodem  liberare,  qui  tam  clare  in  omnibus  hactenus 
obtinentibus  paroxysmis  sese  manifestavit,  sensibilita- 
tem  et  irritabilitatem  totius  organismi  et  in  specie  illam 
oculi  imminuere ,  et  hac  ratione  organismum  in  magis 
normalem  relationem  cum  influxibus  externis,  praeci¬ 
pue  cum  adhibitis  corporibus  medicatis  ponere,  in  hunc 
scopum  elegimus  acidum  hydrocyanicum ,  quod  ab  initio 
ut  Aquam  lauro  -  cerasi ,  dein  vero  purum  secundum 
V auquelinii  methodum  paratum,  adhibere  proposuimus. 
Addidimus  itaque  infuso  Stipitum  Dulcamarae,  Aquae 
lauro-cerasi  scrupulos  duos. 

i8ia  Jan.  Prodromi  intrantes  imminentem  paroxys¬ 
mum  praesagiebant ,  qui  22ta  Jan.  hora  quinta  vesper¬ 
tina  acme  assecuius  [est,  et  decursum  praecedenti  simi¬ 
lem  observavit.  v 

A  i8ta  —  23am  Jan.  dosim  Aquae  lauro  -  cerasi  ad 
scrup.  duos  et!semis  auximus. 

24ta  Jan*  Constituimus  fortius  morbo  reagere  et  aci¬ 
dum  hydrocyanicum  secundum  Vauquelinii  methodum 
tiaratum  propinare,  ordinantes: 

Rp.  Aquae  comunis  destillatae 

uncias  quatuor . 

Acidi  hydrocyanici  sec.  Vauquelin  par. 
guttam  unam . 

M.  D.  S. 

2  0tunbett  i  (SjjlSjfel  soflL 
repetito  adhaec  infuso  Stipitum  Dulcamarae. 

25ta  Jan.  gtt.  duas  acidi  hydrocyanici  exhibuimus, 
sensim  sensimque  nunc  dosim  augentes ,  ita  ut  26%  27% 
28^  gtt.  tres,  29H*  gtt.  quatuor  3oa  et  3ia  gtt.  quinque, 
1*  et  Febr.  gtt.  sex  ei  propinarentur  et  aeger  usque 

o«m  Febr.  triginta  octo  guttas  acidi  ii ydrocyanicl  sum* 
sisset. 

2a  Febr.  vehemens  palpitatio  cordis,  dolor  in  sero* 
biculo  cordis  sese  ad  hypochondria  extendens,  nimia 
debilitas  et  lassitudo,  praecipue  autem  dolor  pedum 
hoc  medicamen  intermittendum  esse  indicabant ;  postea* 
quam  autem  usque  4m  Febr.  omnia  haec  symptomata 
evanuissent  ,  denuo  gtt»  sex  acidi  hydrocyanici  pro  die 
ordinavimus. 

5ta  Febr.  denuo  prodromi  insequentis  paroxysmi 
adparuere ;  7™  vesperi  paroxysmo  sese  evolvente, 
praeteritis  quoad  modum  aequali ,  quoad  durationem, 
et  intensitatem  mitiori,  jam  5ia  hora  vespertina  univer¬ 
salis,  tepidus,  in  coacervatis  guttis  adhaerens,  ab  aegro 
in  nullo  paroxysmorum  hactenus  observatus ,  et  per 
integram  noctem  durans  sudor,  intravit;  ast  etiam 
circa  mediam  noctem  vehementia  omnium  symptoma¬ 
tum  insignitur  remisit,  brevi  post  aegroto  placide  ob¬ 
dormiente.  Hac  vice  cogebatur  aeger  ad  crises  suscen- 
tandas  et  provehendas  etiam  8va  et  9a  Febr.  lectum  cu¬ 
stodire.  ... 

.  .  ■> 

Die  8va  assumtae  sex  gtt.  acidi  hydrocyanici  nau¬ 
seam  et  vomituritiones  causarunt ,  quae  symptomata 
post  usum  sequentium  dosium  disparuere;  unice  ob¬ 
tuso  et  contrahente  dolore  occipitis,  ab  ultima  vice  ad¬ 
hibitis  gtt.  sex  acidi  hydrocyanici  hactenus  remanente. 

10.  Febr.  Acidi  hydrocyanici  gtt.  septem  exhibui¬ 
mus  attamen  ob  succedentem  vertiginem  ,  vomituri¬ 
tiones,  summam  delassationem ,  increscentem  dolorem 
occipitis  et  nimiam  somnolentiam,  usque  i3an  Febr. 
ab  usu  hujus  medii  recessimus,  interea  omnibus  symp¬ 
tomatibus  cessantibus,  denuo  gtt.  septem  propinavimus. 

>4  —  »8.  Febr.  Urina  sedimentum  copiosum  vitro 
adhaerens  deponebat.  Obstructionem  obtinentem  Elec¬ 
tario  ienitivo  solvere  conabamur. 

ai  —  92*Febr,  .Ager  persentiebat  in  suprema’!  parfe 
sinistri  foraminis  narium  titilationem  et  pruritum;  mu* 
cus  flavescens,  spissus  copiose  secernebatur  e  naribus; 
conjunctiva  quoque  in  angulis  oculorum  mucum  copio¬ 
sum  intra  noctem  eliminabat,  qui  in  crustas  exsiccatus 
oculos  obliterabat ;  cutis  erat  mollis  et  extremitates 
assumentes  ceteris  corporis  partibus  propriam  tempera¬ 
turam  ,  frigere  cessarunt*  Interim  acidum  hydrocyani- 
cum  omni  altera  die  dosim  gtt.  una  augendo,  propina-, 
batur;  Stipitibus  Pnlcamarae  quoque  ad  uncias  duas 
auctis* 

a3*  et  24.  Febr*  prodromi  paroxysmum  adparen- 
tem  insinuarunt,  qui  quoad  intensitatem  et  durationem 
ad  fortiores  spectabat. 

Nihilominus  jam  ima-  Martii  coarctabatur  pupilla 
oculi  sinistri,  in  quo  photophobia  etiam  remisit,  motu 
iridis  alacriori  existente  ;  eodem  tempore  de  die  in  diem 
visus  roborabatur,  eo  in  gradu  ut  aeger  i4e  Martii  mi¬ 
nora  objecta  in  majori  etiam  distantia  agnoscere  valeret*. 

Dosim  acidi  hydrocyanici  ita  auximus  ut  aeger 
die  Martii  octodecim  gtt.  summeret,  et  dum  i8va 
JVlartii  vesperi  acme  paroxysmi  intrasset,  eadem  die 
viginti  quatuor  gtt.  obtinuisset.  Perdecursum  hujus  tem* 
poris  actionem  medicaminis  aeger  bene  tullit. 

i8va  Martii.  Paroxysmus  omnibus  praegressis  mitior 
erat ,  universalis  in  guttis  coacervatis  adhaerens  sudor, 
sub  ejus  culminatione,  erupit, 

22a  Martii*  Vertigo  insignis ,  somnolentia ,  dolor  in 
regione  umbilicali  cum  aliquoties  fluxa  alvo  deposita, 
debilitate  et  delassatione  totius  corporis,  coegerunt 
aegrum  lectum  petere;  pulsus  erat  modice  acceleratus,  et 
cutis  temperatura  fere  normalis.  Usum  acidi  hydrocya- 
nici  denuo  intermissimus,  ordinantes  contra  hanc  diar¬ 
rhoeam  rheumaticam  Inf.  flor.  Verbasci  cum  ce  Spiritu 

Mindereri  interne,  Cataplasma  autem  emolliens  ad  ab¬ 
domen  externe, 

25*  Sublata  Diarrhoea  deseruit  aegrotus  lectum* 

Ab  hoc  tempore,  saepius  recurrens  vertigo,  debi¬ 
litas  et  delassatio  aegri  praecipue,  cum  emaciatione  ut 
videbatur  nos  permoverunt ,  acidum  hydrocyanicum 
haud  amplius  propinare  eo  majori  cum  jure,  quum  vi¬ 
sus  sinistri  oculi  jam  eo  in  gradu  rediisset  ut  aeger,  ty¬ 
pum  minorem  legere  et  etiam  scribere  posset,  in  eo- 
demque  oculo  imminuta  lucis  receptivitas  sese  manifesta¬ 
ret,  dextro  oculo  clauso,  et  pupilla  respectu  expansio¬ 
nis  prout  iris  respectu  motus,  ad  normalem  reductae 
fuissent  functionem.  Ager  nunc  paroxysmos  nonnisi  amo¬ 
tos  optavit,  declarans  ratione  visus  nil  illum  amplius 
optare.  E  longinquo  etiam  normaliter  videbat  aeger,  et 
quum  sub  initium  Aprilis  me  invisisset,  aliquot  adhuc 
a  me  remotus  passibus,  agnovit  efigiem  Napoleonis  in 
mea  acucula  thoracica. 

Dosim  Stipitum  Dulcamarae  sine  molestis  sequelis 
ad  uncias  duas  in  infuso  pro  die  anximus ,  et  hoc  in¬ 
fuso  aeger  continuo  utebatur* 

6ta  Aprilis.  Hac  die  acme  paroxysmi  ,  quidquam 
praecedente  intensius  decurentis ,  intravit;  nonnisi  post 
quatuor  dies  eodem  in  statu  visus  emendatus  exstitit, 
in  quo  ante  paroxysmum  erat. 

i2a  Apr*  Praecibus  aegri  permoti,  denuo  idem  medi¬ 
camen;  adhibuimus  infuso  Stipitum  Dulcamarae  poe- 
nes  continuato  ;  exorsi  summus  una  gtt.  acidi  hydro- 
cyanici  secundum  Vauquelinii  methodum,  dosim  quo¬ 
tidie  una  gtt.  augentes. 

25*  Apr.  Praeterito  quoad  intensiatem  similis  paro¬ 
xysmus  obtinuit,  celeriter  tamen  decurrens.  Acidum 
hydrocyanicum  ob  nimiam  aegri  lassitudinem  denuo 
intermissimus. 

jmo  Maji,  Ager  optavit  ruri  degere  ut  ei  conceda. 

mus.  Cui  voto  eo  magis  cedere  debuimus  quo  magis 
convicti  eramus  de  visu  sinistri  oculi  restituto,  qui  post 
toties  perpessos  paroxysmos  semper  pristinum  recupe¬ 
ravit  robur,  nec  amplius  quidquam  periculi  timendum 
esse,  de  ejus  amittenda  visus  normalitate,  nobis  vide¬ 
retur;  dexter  contra  oculus,  quia  longo  jam  inde  tem¬ 
pore,  nulla  status  melioris  symptomata  offerebat,  plus 
spei  admittebat  subsecuturae  emendationis  in  illa  erga 
mundum  externum  magis  amoena  relatione,  unita  cum 
continuato  medicamentorum  usu,  quum  adhuc  imple- 
tio  voti  animum  erigebat  et  pacabat. 

Lubenter  itaque,  praeces  aegroti  illa  sub  conditione 
implevimus,  ut  in  loco  salubri  hospitium  eligat,  Vin¬ 
dobona  haud  procul  discedat  et  omni  hebdomate  semel 
bisve  ad  Clinicum  veniat;  admonentes  usum  Stipitum 
Dulcamarae  quarum  dosim  ad  drachmas  novem  jam 
auximus,  in  infuso  porro  quoque  continuare» 


Theses  defendende. 


Eortex  Peruviauus  prorsus  ita  oimies  febres  intermittentes  sanare 
non  valet,  prout,  Mercurius  omnem  syphilim  non  sanat, 

II. 

Functio  lienis  in  eo  contistere  videtur,  ut  ventriculo  majorem 
sanguinis  copiam  reservet,  et  tempore  digestionis  ei  talem  tradat, 

III. 

Nulla  datur  invita  quies,  illa  quae  apparet  est  nonnisi  retro» 
gressus  vitae  ad  centrum  ut  expost  alacrius  ad  peripherlam 
agere  valeret;  seu  est  sublatio  unius  vitae  formae  ad  aliam 
ponendam. 

IV. 

Expansio  et  contractio  iridis  ,  fibris  longitudinalibus  et  annula¬ 
ribus  ea  ratione,  prout  in  sphincteribus  aliorum  organorum 
absolvitur. 

V. 

Datur  hernia  incarcerata  spasmodica. 

VI. 

Qui  inflammationem  et  febrim  bene  tractare  intelligit ,  is  armis 
naturae  agit. 

VII. 

Studium  veterum  medicinae  scriptorum,  unicuique  est  necessarium, 
ad  naturam  intelligendam  ejusque  natus  concipiendos. 

VIII. 

Simplicitas  in  praescribendis  formulis  medicinalibus  est  baromi- 
trum  status  scientiae  medicae. 

IX. 


■  A 


Enteritis  est  morbus  pertinax  9  medicum  saepe  fallens ,  magnam-* 
que  proeliyitatem  in  gangraenam  abeundi  habens. 

X. 

Acidum  muriaticum  chloro  et  hydrogenio  constat. 

XI- 

In  stadio  nervoso,  regulariter  decurrentis  Typhi,  magis  vires  sup¬ 
pressae  quam  deficientus  sunt. 

*  i 

XII. 

Medicus  forensis  ,  homo ,  philosophus  et  practicus  medicus  sit 
oportet. 

